Metsatervenduse OÜ
ants@metsatervenduse.ee	

17.06.2024 nr 5-3/24/2752-1	

Teade kinnisasjade omandamise menetlusest ja pakkumus

Austatud maaomanik

Pöördume Teie poole, sest Teile kuuluvad Võru maakonnas Antsla vallas Luhametsa külas Künka (kinnistusregistri registriosa nr 2598341, katastritunnus 14303:003:0004, pindala 330 833 m², sihtotstarve maatulundusmaa) ja Torni (kinnistusregistri registriosa nr 2730641, katastritunnus 14303:003:0008, pindala 173 688 m², sihtotstarve maatulundusmaa) kinnisasjad.

Teatame, et Riigi Kaitseinvesteeringute Keskus algatab kinnisasja avalikes huvides omandamise seaduse (edaspidi KAHOS) § 4 lõike 1 punkti 19 alusel Künka ja Torni kinnisasjade avalikes huvides omandamise menetluse. Omandamise esemed on Künka ja Torni kinnisasjad tervikuna. Künka kinnisasja omandamise riigikaitseline vajadus tuleneb asjaolust, et kinnisasi asub Kaitseväe Nursipalu harjutusväljal, selle laiendatud piirides. Torni kinnisasja omandamise riigikaitseline vajadus tuleneb asjaolust, et kinnisasi on Nursipalu harjutusvälja piirinaaber ning selle riigikaitselisel eesmärgil kasutuselevõtmine suurendab märkimisväärselt harjutusväljal läbiviidava väljaõppe kvaliteeti. Nursipalu harjutusväli on asutatud Vabariigi Valitsuse 14.02.2008 korraldusega nr 79 „Kaitseväe Nursipalu harjutusvälja asutamine ja riigivara tasuta üleandmine“ (www.riigiteataja.ee/akt/12928067) ja laiendamine on otsustatud Vabariigi Valitsuse 20.10.2023 korraldusega nr 266 „Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine“ (www.riigiteataja.ee/akt/321102023003). Kinnisasjad omandab Eesti Vabariik (Kaitseministeeriumi valitsemisele).

Olete eelläbirääkimiste käigus avaldanud valmidust vahetada Künka ja Torni kinnisasjad Lõuna-Eestis paikneva riigimaa vastu ning kiitsite vahetusmaana heaks Valga maakonnas Otepää vallas Lossikülas asuvad Sangaste katsejaam (kinnistusregistri registriosa nr 2490240, katastritunnus 72402:002:0791, pindala 112 712 m², sihtotstarve maatulundusmaa), Sangaste katsejaam (kinnistusregistri registriosa nr 2490340, katastritunnus 72402:002:0061, pindala 284 090 m², sihtotstarve maatulundusmaa) ja Sangaste katsejaam (kinnistusregistri registriosa nr 2490440, katastritunnus 72402:002:0063, pindala 181 465 m², sihtotstarve maatulundusmaa) kinnisasjad. 

Künka, Torni ja kolme Sangaste katsejaama kinnisasja harilikud väärtused on määratud kutselise hindaja eksperdihinnangutega (väärtuse kuupäev 25.03.2024) alljärgnevalt:
Künka kinnisasi 288 830 eurot,
Torni kinnisasi 166 240 eurot,
Sangaste katsejaam (72402:002:0791) 104 810 eurot,
Sangaste katsejaam (72402:002:0061) 268 900 eurot,
Sangaste katsejaam (72402:002:0063) 171 790 eurot.

Künka maaüksusel kasvav mets on takseeritud 07.07.2023 ja takseerandmetele tuginedes on 25.03.2024 seisuga kasvava metsa ja metsamaa osa harilikuks väärtuseks hinnatud 14 690 eurot. Väärtus on määratud Vabariigi Valitsuse 09.03.2023 määrusega nr 22 jõustunud „Kinnisasja erakorralise hindamise kord“ alusel ning kehtib juhul, kui pärast takseerandmete kogumist ei ole maaüksusel tehtud raietöid.

Vastavalt KAHOS § 11 lõikele 6 on väärtused määratud kümne euro täpsusega. Künka ja Torni kinnisasjade harilik väärtus kokku on 469 760 eurot ning kolme Sangaste katsejaama kinnisasja väärtus kokku on 545 500 eurot. Eksperdihinnangute järgi on vahetatavate kinnisasjade väärtuste vahe 75 740 eurot ning KAHOS § 24 lõike 4 alusel tuleb vahetatavate kinnisasjade väärtuste vahe hüvitada rahas.

Tulenevalt eeltoodust teeme Teile KAHOS § 26 lõike 2 alusel pakkumuse vahetada Künka ja Torni kinnisasjad kolme Sangaste katsejaama kinnisasjade vastu ning tasuda vahetatavate kinnisasjade väärtuste vahe 75 740 eurot.

Täiendava hüvitisena tasub riik menetluses osalemisega kaasnevate asjaajamise kulude eest 179 eurot KAHOS § 17 alusel.

Palume Teie vastust 15.07.2024 käesoleva teate ja pakkumuse kohta. Ühtlasi palume Teilt nimetatud tähtajaks informatsiooni Künka ja Torni kinnisasjadega seotud võimalikest kolmandate isikute õigustest, mida ei ole kantud kinnistusraamatusse.

Lugupidamisega

(allkirjastatud digitaalselt)

Magnus-Valdemar Saar
peadirektor

Kaupo Kaasik
504 0643 kaupo.kaasik@rkik.ee

Evelin Paju
5342 6513 evelin.paju@rkik.ee